Por kiu ŝuti sur homojn lavangon da nomoj, datoj kaj arkitekturaj terminoj, neniel interligitaj? La historio ne estas sekvenco de la datoj kaj nomoj, ĝi estas vivo – vera, vigla kaj pitoreska, do rakontu pri ĝi! Ne koncentriĝu je fasado de la domo, sed rakontu pri homoj kiuj loĝis ene. En eta urbo ĉiuj homoj kaj lokoj estis interligitaj per parencaj, komercaj, konfesiaj kaj aliaj rilatoj, do uzu tion por interligi la vizitatajn lokojn! “Ĉu vi memoras la lernejon kie kuŝis la korpo de Lenin? En tiu ĉi domo troviĝis NKVD -oficejo, do oni kontrolis la situacion ĉirkaŭ la lernejo kiu bone videblas de ĉi tie. Ĉu vi vidas?”